Ηλεκτρονική αίτηση συμμετοχής μέσω της πλατφόρμας DEMOS
Βήμα 1
Επισκεφθείτε την ηλεκτρονική διεύθυνση:
https://sportsculture.dimosbyrona.gr/
Βήμα 2 – Δημιουργία λογαριασμού
Νέοι χρήστες μπορούν να επιλέξουν:
Α. Είσοδο με κωδικούς TaxisNet
ή
Β. «Είσοδος με κωδικούς εφαρμογής» → «Εγγραφή» και συμπλήρωση των απαιτούμενων στοιχείων.
(Αναλυτικές οδηγίες υπάρχουν στην επιλογή «Βοήθεια Εγγραφής».)
Εάν διαθέτετε ήδη λογαριασμό από προηγούμενη χρήση της πλατφόρμας (πχ Κολυμβητήριο), προχωρήστε απευθείας στο Βήμα 4.
Βήμα 3
Επιβεβαιώστε την εγγραφή σας μέσω του μηνύματος που θα λάβετε στο ηλεκτρονικό σας ταχυδρομείο.
Βήμα 4
«Είσοδο Χρήστη» : Συνδεθείτε με το e-mail και τον κωδικό πρόσβασης που έχετε ορίσει.
Σε περίπτωση που έχετε ξεχάσει τον κωδικό σας, επιλέξτε «Ξεχάσατε τον κωδικό σας;».
Βήμα 5
Καταχωρίστε τα προσωπικά σας στοιχεία, καθώς και τα στοιχεία των μελών της οικογένειάς σας που επιθυμούν να υποβάλουν Αίτηση Συμμετοχής σε ένα ή περισσότερα προγράμματα των Καλλιτεχνικών Εργαστηρίων.
Προσοχή: Εάν δεν καταχωρίσετε νέα μέλη, στο επόμενο βήμα θα μπορείτε να υποβάλετε αίτηση αποκλειστικά για τον εαυτό σας.

Βήμα 6
Επιλέξτε «Αίτηση Συμμετοχής σε Πρόγραμμα» και ακολουθήστε τα βήματα της διαδικασίας.
Για τις ΝΕΕΣ ΕΓΓΡΑΦΕΣ:
Εάν οι διαθέσιμες θέσεις του τμήματος που σας ενδιαφέρει έχουν ήδη καλυφθεί, κατά την υποβολή της αίτησης θα εμφανιστεί σχετικό ενημερωτικό μήνυμα.
Στην περίπτωση αυτή, έχετε τη δυνατότητα είτε να επιλέξετε διαφορετική ημέρα και/ή ώρα, είτε να υποβάλετε Αίτηση Εκδήλωσης Ενδιαφέροντος για το συγκεκριμένο τμήμα, προκειμένου να ενημερωθείτε σε περίπτωση δημιουργίας νέου τμήματος ή κενής θέσης,
Βήμα 7
Επισυνάψτε τα απαιτούμενα δικαιολογητικά (μέγιστο μέγεθος κάθε αρχείου 5 MB). Αφού ολοκληρώσετε την επισύναψη, κλείστε το παράθυρο των δικαιολογητικών, αποδεχθείτε τους όρους συμμετοχής και επιλέξτε «Υποβολή» για την οριστική καταχώριση της αίτησής σας. Η διαδικασία ενδέχεται να διαρκέσει μερικά δευτερόλεπτα.
ΠΡΟΣΟΧΗ:
· Εάν κάποιο από τα επισυναπτόμενα αρχεία υπερβαίνει το μέγιστο επιτρεπόμενο μέγεθος των 5 MB, η υποβολή της αίτησης δεν θα είναι δυνατή. 
· Η αίτηση θεωρείται ολοκληρωμένη μόνο μετά την επιλογή του κουμπιού «Υποβολή».  Εάν δεν πατήσετε «Υποβολή», η αίτησή σας δεν θα αποσταλεί στο Τμήμα Πολιτισμού και δεν θα είναι διαθέσιμη για έλεγχο και αξιολόγηση από τα αρμόδια στελέχη του Δήμου. 
· Αιτήσεις που παραμένουν σε κατάσταση «Αποθηκευμένη» δεν θεωρούνται υποβληθείσες και δεν εξετάζονται από την υπηρεσία.
Κατάσταση αίτησης
Αποθηκευμένη
Η αίτηση έχει δημιουργηθεί αλλά δεν έχει υποβληθεί. Μπορείτε να την τροποποιήσετε.
Υποβλήθηκε
Η αίτηση έχει αποσταλεί και βρίσκεται σε αναμονή ελέγχου.
Αξιολόγηση
Βρίσκεται σε διαδικασία ελέγχου των δικαιολογητικών.
Απορριφθείσα
Η αίτηση δεν εγκρίθηκε λόγω ελλιπών δικαιολογητικών ή άλλης αιτίας.
Προσωρινή Έγκριση
Η αίτηση έχει εγκριθεί και έχει αποσταλεί ηλεκτρονικό μήνυμα με οδηγίες πληρωμής.
Έναρξη
Η συμμετοχή σας έχει οριστικοποιηθεί και έχετε εξασφαλίσει θέση στο πρόγραμμα.
Διακοπή
Η αίτηση έχει διακοπεί κατόπιν αιτήματος του μέλους.

Διακοπή συμμετοχής
Σε περίπτωση που επιθυμείτε να διακόψετε τη συμμετοχή σας, θα πρέπει να υποβάλετε ηλεκτρονικά αίτημα διακοπής μέσω της πλατφόρμας DEMOS.
Εάν δεν πραγματοποιηθεί διακοπή, το μέλος θεωρείται ενεργό και οι οικονομικές υποχρεώσεις εξακολουθούν να ισχύουν, ανεξάρτητα από την παρακολούθηση ή μη του προγράμματος.
[bookmark: _GoBack]Για τη διακοπή επιλέξτε το εικονίδιο 🛇 από τον πίνακα αιτήσεων του προσωπικού σας προφίλ.
